**תאגיד הבריאות ליד המרכז הרפואי ת"א (ע"ר)**

**מכרז פומבי מס' 2017 /124 לרכישת, אספקת, התקנת עד שלוש מערכות משאבות נוזלים כפולות לארטרוסקופיה**

1. תאגיד הבריאות של המרכז הרפואי תל אביב (להלן: המזמינה) מבקשת הצעות לרכישת, אספקת, התקנת ותחזוקת עד שלוש מערכות משאבות נוזלים כפולות לארטרוסקופיה עבור מרכז הרפואי תל אביב (להלן: הציוד), הכל כמפורט במסמכי המכרז.
2. את מסמכי המכרז ניתן לקחת ממשרדי המזמינה, תל אביב, רחוב ויצמן 6, בניין ראשונים, קומה 7, בימים א'-ה' בשעות 08:00 עד 14:00 וזאת החל מיום­­­ 19.11.2017.
3. במכרז יבחר זוכה אחד ,לפי אמות המידה כמפורט במכרז. המזמינה אינה מתחייבת לקבל את ההצעה הזולה ביותר, או כל הצעה שהיא. המזמינה רשאית לבטל או להרחיב או לצמצם את היקף המכרז, בגלל סיבות תקציביות ו/או מנהליות ו/או ארגוניות ו/או אחרות, לפי שיקול דעתה.
4. מתוך המציעים יבחר/ו אך ורק מציע/ים העומד/ים בדרישות הבאות: (1) הוא בעל ניסיון של 3 שנים לפחות באספקת, התקנת ותחזוקת הציוד המוצע על ידו (2) לציוד המוצע על ידו אישור אמ"ר ואישור CE ו/או FDA ו/או אשור תקן בטיחות אחר המתאים למכשור והמקובל על המזמינה לפי שיקול דעתה המוחלט. 3) למציע אישור רשויות מע"מ בדבר היות המציע עוסק מורשה. 4) כל האישורים הנדרשים לפי חוק עסקאות גופים ציבוריים, התשל"ו-1976.
5. המציע יצרף להצעתו ערבות בנקאית אוטונומית ו/או ערבות של חברת ביטוח הפועלת כדין בישראל, על סך של 5% מהצעת המציע כולל מע"מ בנוסח כמפורט במסמכי המכרז. הערבות תהיה צמודה למדד המחירים לצרכן ותהיה בתוקף 120 יום מהמועד האחרון להגשת ההצעות. לפי דרישת המזמינה יוארך תוקף הערבות הבנקאית לתקופה נוספת כפי הנדרש על ידי המזמינה.
6. ההוראות והתנאים הכלולים בחוברת המכרז, הם חלק בלתי נפרד מתנאי המכרז.
7. בכפוף לתנאי המכרז, המכרז יתנהל בשלבים, כאשר במסגרת השלב התחרותי המזמינה תנהל מו"מ עם המציעים או מי מהם, בטרם קביעת הצעה זוכה.
8. המועד האחרון להכנסת ההצעות לתיבת המכרזים נקבע ל-10.12.2017 בשעה 12:00.